ที่โรงเรียนเทศบาลเมืองเขาสามยอด  1  อำเภอเมือง จังหวัดลพบุรี คณะครูอาจารย์ ได้นำนักเรียนตั้งแต่ชั้นอนุบาล ถึงระดับประถมศึกษา จำนวนกว่า  700  คน แต่งกายด้วยชุดลูกเสือ เนตรนารี ผู้บำเพ็ญประโยชน์ต่อสังคม ร่วมกันถือแผ่นป้ายข้อความต่างๆ ที่เด็กๆ ได้เขียน และวาดภาพประกอบด้วยตนเอง อาทิ ดูบอลไม่พนันก็มันได้ , ดูบอลอย่างเดียวไม่เอี่ยวพนัน , ความสนุกอยู่ที่เกมกีฬา ความจนอยู่ที่การพนัน , รักกันจริงต้องทิ้งการพนัน , ดูบอลให้สนุกจะไม่เป็นทุกข์ถ้าไม่พนัน และข้อความอื่นๆ อีกมากมาย ออกมาร่วมกัน เดินรณรงค์ประชาสัมพันธ์ไม่ยุ่งเกี่ยวกับการพนันบอลโลก ไปรอบสถานศึกษา และชุมชนใกล้เคียง